Οι **Cirith Ungol** είναι αμερικάνικο heavy metal συγκρότημα της power metal σκηνής, το οποίο δημιουργήθηκε το 1972 και διαλύθηκε στις αρχές της δεκαετίας του '90.

Το όνομά τους προέρχεται από τον *Άρχοντα των Δαχτυλιδιών* του Τζ. Ρ. Ρ. Τόλκιν, από όπου πήρε την ονομασία Σίριθ Άνγκολ που είχε το μονοπάτι που οδηγούσε στην τεράστια αράχνη Σέλομπ, η οποία επιχείρησε να σκοτώσει τον Φρόντο Μπάγκινς.

Ιστορία
-------

### 1972-1992

Οι Cirith Ungol δημιουργήθηκαν από τον κιθαρίστα Τζέρι Φογκλ και το ντράμερ Ρόμπερτ Γκάρβεν, πρώην μέλη των Titanic, οι οποίοι είχαν σχηματιστεί το 1969. Το 1972, μετονόμασαν το συγκρότημα σε Cirith Ungol και στις ζωντανές τους εμφανίσεις έπαιζαν διασκευές σε κομμάτια των Thin Lizzy, Budgie και Hard Stuff. Η αρχική σύνθεση του συγκροτήματος περιελάμβανε εκτός του προαναφερθέντος διδύμου, τον τραγουδιστή Νιλ Μπίτι, τον κιθαρίστα Γκρέγκ Λίντστρομ και τον μπασίστα Μάικλ Βουτζία.

Το 1976, τα φωνητικά ανέλαβε ο Τιμ Μπέικερ και το συγκρότημα ηχογράφησε διάφορα ντέμο μέχρι το 1979, αφού μετά από τη σύσταση της εταιρείας "Liquid Flames Records", ηχογράφησε το ντεμπούτο του με τίτλο "*Frost and Fire*" στα "Gold Mine Studios" της Καλιφόρνια. Το εξώφυλλο του δίσκου ήταν δημιουργία του Μάικλ Γουίλαν. Οι αρχικές κριτικές για το άλμπουμ ήταν μέτριες, ιδιαίτερα στη Μεγάλη Βρετανία, αλλά το 1981 επανεκδόθηκε από την "Enigma Records".

Το 1982, ο Λίντστρομ αποχώρησε από τους Cirith Ungol αφήνοντας τον Φογκλ ως μοναδικό κιθαρίστα του συγκροτήματος. Εκείνη τη χρονιά, συμπεριλήφθηκαν στη συλλογή "*Metal Massacre*" με το τραγούδι "*Death of the Sun*".

Τον Ιούλιο του 1984, κυκλοφόρησαν το δεύτερο τους άλμπουμ με τίτλο "*King of the Dead*" μέσω της "Enigma" στη Βόρεια Αμερική και της "Roadrunner" στην Ευρώπη. Ο δίσκος παρουσίασε ιδιαίτερη βελτίωση στο επίπεδο της μουσικότητας των Cirith Ungol και το συγκρότημα γνώρισε περαιτέρω δημοτικότητα αν και δεν έπαιζε συχνά ζωντανά, αλλά τραβώντας τα φώτα της δημοσιότητας στις συναυλίες του λόγω της έντονης χρήσης βεγγαλικών και του ότι ο Μπέικερ έβγαινε στη σκηνή μέσα σε φέρετρο που κουβαλούσαν οι βοηθοί των Cirith Ungol.

Η επιρροή των έργων του συγγραφέα Μάικλ Μούρκοκ είναι εμφανής στο "*One Foot in Hell*" που κυκλοφόρησε τον Αύγουστο του 1986 μέσω της Metal Blade Records, σε παραγωγή του Μπράιαν Σλάγκελ. Μετά την περιοδεία για την προώθηση του άλμπουμ, ο Φογκλ αποχώρησε για να πάρει τη θέση του ο Τζιμ Μπαράζα το 1988, ενώ το μπάσο ανέλαβε ο Βέρνον Γκριν.

Η νέα σύνθεση κυκλοφόρησε το δίσκο "*Paradise Lost*" μέσω της "Restless Records" το 1991 σε παραγωγή του Ρον Γκούντι, περιλαμβάνοντας μία διασκευή στο "Fire" των The Crazy World of Arthur Brown. Μετά την κυκλοφορία του συγκεκριμένου δίσκου το συγκρότημα διαλύθηκε.

Κατά τη διάρκεια της δεκαετίας του 1990, οι Cirith Ungol απέκτησαν τη φήμη θρυλικού συγκροτήματος της underground σκηνής στην Ευρώπη και στις 10 Σεπτεμβρίου 2001, η Metal Blade Records κυκλοφόρησε τη διπλή συλλογή "*Servants of Chaos*" με ανέκδοτες ηχογραφήσεις και ζωντανές εκτελέσεις.

Τρία χρόνια νωρίτερα, στις 20 Αυγούστου 1998, ο Τζέρι Φογκλ απεβίωσε λόγω κίρρωσης του ήπατος.

Στα τέλη του 2005, η γερμανική "Solemnity Music" κυκλοφόρησε το tribute άλμπουμ με τίτλο "*One Foot in Fire*", αφιερωμένο στους Cirith Ungol, με τη συμμετοχή συγκροτημάτων όπως οι Falcon, στους οποίους έπαιζε και ο Γκρέγκ Λίντστρομ, οι Sacred Steel, οι Ιταλοί Holy Martyr, οι Emerald, οι Assedium, και άλλοι.

### Επανένωση

Οι Cirith Ungol επανενώθηκαν το 2016, με σκοπό την εμφάνιση τους στο φεστιβάλ Frost & Fire στην Βεντούρα της Καλιφόρνια στις αρχές Οκτωβρίου του ίδιου έτους.

Δισκογραφία
-----------

* Tim BakerTim Baker
* Jim BarrazaJim Barraza
* Robert GarvenRobert Garven
* Greg LindstromGreg Lindstrom
* Jarvis LeatherbyJarvis Leatherby

**Στούντιο ηχογραφήσεις**

* *Frost and Fire* (1980)
* *King of the Dead* (1984)
* *One Foot in Hell* (1986)
* *Paradise Lost* (1991)

**Συλλογές**

* *Servants of Chaos* (2001)

Παραπομπές
----------

1. ↑  «Cirith Ungol» (στα αγγλικά). *The One Wiki to Rule Them All*.. Ανακτήθηκε στις 2017-10-31.
2. ↑  «Frost & Fire - Cirith Ungol | Songs, Reviews, Credits | AllMusic». *AllMusic*. Ανακτήθηκε στις 31 Οκτωβρίου 2017.
3. ↑  «Metal Massacre, Vol. 1 - Various Artists | Songs, Reviews, Credits | AllMusic». *AllMusic*. Ανακτήθηκε στις 31 Οκτωβρίου 2017.
4. ↑  «King of the Dead - Cirith Ungol | Songs, Reviews, Credits | AllMusic». *AllMusic*. Ανακτήθηκε στις 31 Οκτωβρίου 2017.
5. ↑  «One Foot in Hell - Cirith Ungol | Songs, Reviews, Credits | AllMusic». *AllMusic*. Ανακτήθηκε στις 31 Οκτωβρίου 2017.
6. ↑  «Paradise Lost - Cirith Ungol | Songs, Reviews, Credits | AllMusic». *AllMusic*. Ανακτήθηκε στις 31 Οκτωβρίου 2017.
7. ↑  «Servants of Chaos - Cirith Ungol | Songs, Reviews, Credits | AllMusic». *AllMusic*. Ανακτήθηκε στις 31 Οκτωβρίου 2017.
8. ↑  «Sunday Old School: Cirith Ungol» (στα αγγλικά). *Metalunderground.com*.. Ανακτήθηκε στις 2017-10-31.
9. ↑  «One Foot In Fire - A Tribute - The Cirith Ungol Webpit». *www.truemetal.org*. Ανακτήθηκε στις 31 Οκτωβρίου 2017.
10. ↑  Tragakis, Nikos. «CIRITH UNGOL: Σοκ και δέος με το ανέλπιστο reunion! - Metal Hammer» (στα αγγλικά). *Metal Hammer*.. Ανακτήθηκε στις 2017-10-31.

Εξωτερικοί σύνδεσμοι
--------------------

* Επίσημη ιστοσελίδα

  


|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| π • σ • ε
Cirith Ungol |
| --- |
|  |
| 
* Νιλ Μπίτι
* Τιμ Μπέικερ
* Τζιμ Μπαράζα
* Ρόμπερτ Γκάρβεν
* Τζέρι Φογκλ
* Γκρεγκ Λίντστρομ
* Μάικλ Βουτζία
* Βέρνον Γκριν
 |
|  |
| Ηχογραφήσεις σε στούντιο | 
* *Frost and Fire* (1980)
* *King of the Dead* (1984)
* *One Foot in Hell* (1986)
* *Paradise Lost* (1991)
 |
|  |
| Συλλογές | 
*Servants of Chaos* (2001) |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 147371338
* LCCN: no98027057
* ISNI: 0000 0001 1015 7325
* GND: 10323712-4
* SUDOC: 165698713
* BNF: cb139656456 (data)
* MusicBrainz: c1341251-e2c7-4eae-989c-645f0c22487c

 |

 |

|  |  |
| --- | --- |
| 

|  |
| --- |
| * Πύλη:Τέχνη
* Πύλη:Μουσική
 |

 |